Påmelding til 5-mila har startet
"5-mila, en norsk klassiker" skaper engasjement og det er ikke bare nordmenn som ønsker å gå det nostalgiske skirennet. Flere utlendinger har allerede meldt seg på og vi mottar stadig forespørsler fra elite og mosjonistløpere.
Etter lanseringen sist torsdag ble interessen så stor at vi var også måtte justere klassene noe, og lage flere. Verdens eldste 5-mil treffer skientusiaster godt. Det har vært svært mange spørsmål om hvem som får lov til å gå og om klasseinndelinger.
Tidligere har dette rennet kun vært for eliten. Det er derfor viktig for oss å understreke at 5-mila (2x25km i Marka), 20. Februar, er for alle: Elite som mosjonist. De som går for gull til de som vil ha en fin tur og spise pølse på matstasjonene. Her blir det skifest for alle.
Det er flere eliteløpere som har meldt seg, foruten om Aukland-brødrene, Tord Asle Gjerdalen, Johan Olsson med flere. Vi har også utvidet klassene på grunn av høy interesse: Flere mosjonistklasser er innført for å skape en mer balansert inndeling og hva vi kjenner igjen fra renn som Birkebeineren m.fl.
Under rennet vil eliten starte individuelt, og mosjonistklassene vil starte puljevis a 10 stk i hver pulje. Vi vil forsøke å sette disse puljene så godt opp mot hverandre som mulig etter mål og ferdigheter.
Sammen med rennets partner, Troll Forsikring, vil vi jobbe for å hele tiden forbedre prosjektet. Vi setter stor pris på den tilbakemeldingen og forslag til løsninger vi til nå har fått fra publikum og skimiljø. Sammen med Heming IL vil vi gjøre arrangementet unikt og sørge for at dette blir et fantastisk renn for samtlige.